**Konkursa-akcijas “Mans īpašais Laimes koks” nolikums**

Lielā Talka kopš 2018.gada ir Pasaules talkas dibinātājvalstu pulkā, jau no pirmā Pasaules talkas norises gada ienākot kustībā ar unikālo Laimes koku stādīšanas iniciatīvu. Ikviens ir aicināts Pasaules talkas laikā iestādīt savu simbolisko koku sev, dzimtai, pilsētai, Latvijai un visai Zemei par godu, izsakot īpašu laba vēlējumu. Tādējādi Latvijas cilvēki stāda nākotnes dižkokus, ar kuriem leposies daudzas nākamās paaudzes simtiem gadu uz priekšu.

Šogad, sekojot Pasaules talkas arvien pieaugošākajai popularitātei visā pasaulē, ANO ir iekļāvis 20.septembri kā Pasaules sakopšanas dienu ANO atzīmējamo dienu kalendārā.

Lai cildinātu Latvijas cilvēku pūles dabas un nākamo paaudžu labā, laipni aicinām visus interesentus piedalīties akcijā “Mans īpašais Laimes koks”. Lūdzam jūs iesūtīt stāstu par kādu koku, ko dzīvē esat iestādījuši un ar ko jums saistās kāds īpašs stāsts vai notikums, kā arī vēlējums šim kokam un Latvijas dabai.

Konkursa noteikumi

Konkursa ilgums: 2024.gada 12.augusts-1.oktobris

Uzvarētāja paziņošana: 10.oktobris

Konkursā var piedalīties jebkura vecuma dalībnieks/dalībnieki - individuāli vai

kolektīvi.

Dalībniekam/dalībniekiem vai kolektīvam ir jābūt pieejamam vismaz vienam no šiem

sociālo tīklu kontiem - Facebook, Instagram vai TikTok.

Balva

Tiks noteikts viens uzvarētājs, kas iegūs balvu:

Premium dāvanu karti 200 eiro vērtībā

Uzdevums

- Jāizveido līdz 3 rindkopām garš rakstveida stāsts (vēlams kopā ar foto) vai līdz 1 minūtei garu video, kurā radoši un iedvesmojoši pastāstāt par savu īpašo Laimes koku – nākotnes dižkoku, kas varētu iedvesmot sociālo tīklu lietotājus uz sava Laimes koka stādīšanu, izpratni par koka iespaidu uz dabas un cilvēka veselību.

- Teksts/stāsts vai video līdz 1.oktobrim ir jāpublicē vismaz vienā no šiem sociālajiem

tīkliem – Instagram, Facebook vai TikTok

- Teksta/stāsta vai video pavadtekstā ir jāpievieno šādi tēmturi - #SvinamDABU, #laimeskoki24, #lielatalka, #worldcleanupday2024

- Konkursa dalībniekiem ir jāpieseko tam (vai tiem) Lielās Talkas sociālajam

kontam (Instagram, Facebook vai TikTok), kurā pretendents izvieto savu video

Vērtēšanas kritēriji

1. Teksta/stāsta vai video sižeta atbilstība tēmai

2. Visvairāk savākto atzinības zīmju (like) skaits pie ievietotā ieraksta. Lūdzam ņemt vērā, ka stāsti vai video, kuros tiks izmantotas robotizētās jeb botu kontu atzinības zīmes, netiks izvērtēti.

3. Ja teksts/stāsts vai video tiks ievietots vairākos kontos, vērtēšana notiks pēc lielākā atzinības zīmju skaita vienā no tiem, atbilstot pārējiem kritērijiem

Ja video tiks izvietots vairākos vienas personas kontos, tad tiks vērtēts tas, pie kura ir lielākais atzinības zīmju (like) skaits. Viena persona var veidot vairākus video un tos atsevišķi ievietot savos sociālo tīklu kontos.

4. Teksts/stāsts vai video tiks izvērtēts 7.oktobrī no plkst. 9.00 līdz 15.00, līdz ar to vērtēšanā tiks ņemtas vērā tas atzinības zīmju (like) skaits, kas fiksēts līdz 7.oktobrim plkst.9.00.

Uzvarētāja paziņošana

Uzvarētāja paziņošana notiks 10.oktobrī Lielās Talkas sociālo tīklu kontos, kā arī sazinoties ar uzvarētājiem privāti.

Ja ir radušies jautājumi vai neskaidrības, aicinām rakstīt uz e-pastu prese@talkas.lv